Rijeka, 7. listopada 2020.g.

**NAJAVA DOGAĐANJA I POZIV ZA MEDIJE**

**DOKUMENTARAC O POSLJEDNJIH 100 DANA PALACHA U ČETVRTAK NA KOZALI**

**U četvrtak 8. listopada 2020.g., u sklopu programa Rijeke 2020 – Europske prijestolnice kulture, u velikoj dvorani Mjesnog odbora Kozala** (Volčićev trg 2, Rijeka) **nastavlja se program Film u kvartu, Inicijative za kvart, uz besplatan ulaz.**

Sve počinje **u 18 sati jam sessionom Ritma podzemlja, pred zgradom MO Kozala**.

**U 19.30 sati slijedi projekcija dokumentarca *Posljednjih 100* redateljice Morane Komljenović iz 2014. godine**, a nakon projekcije na pozornicu velike dvorane MO Kozala stupa **mladi riječki glazbenik Pokle.**

Film *Posljednjih 100* prikazat će se uz potporu **Liburnia Film Festivala**, a njegova radnja obuhvaća **2013. godinu i vrijeme zatvaranja kultnog riječkog rock-kluba Palach**, kojim je posljednjih pet godina rada upravljao ugostitelj Alen Mance. Ne pitajući se za prošlost kluba, film prati emotivne procese kroz koje prolaze zaposlenici i voditelji kluba, odbrojavajući posljednje sate jedne Palachove ere. Kraj jednog razdoblja kluba Palach za neke znači krah, a za neke tek novi početak.   
Film *Posljednjih 100*, nagrađen je na Dok'n'Ritam Festivalu glazbenih dokumentaraca 2016. za najbolji film.

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42